UP Coronavirus Update: यूपी में कोरोना के 13685 नए मरीज मिले, 72 और लोगों की मौत
उत्तर प्रदेश में कोरोना संक्रमण तेजी से फैल रहा है। उत्तर प्रदेश में पिछले 24 घंटों के दौरान सोमवार (12 अप्रैल) को कोविड-19 संक्रमित 72 और लोगों की मौत हो गई तथा 13685 नए मरीजों में संक्रमण की पुष्टि हुई।
लखनऊ। उत्तर प्रदेश में कोरोना संक्रमण तेजी से फैल रहा है। उत्तर प्रदेश में पिछले 24 घंटों के दौरान सोमवार (12 अप्रैल) को कोविड-19 संक्रमित 72 और लोगों की मौत हो गई तथा 13685 नए मरीजों में संक्रमण की पुष्टि हुई। उत्तर प्रदेश के अपर मुख्य सचिव स्वास्थ्य अमित मोहन प्रसाद प्रदेश में सक्रिय मामलों की संख्या 81,576 है। कल (11 अप्रैल) प्रदेश में 1,93,379 सैंपल की जांच की गई। जिसमें से 89,000 से ज्यादा सैंपल की जांच RT-PCR के जरिए की गई है। अब तक प्रदेश में 3,69,54,537 सैंपल की जांच की गई।प्रदेश में संक्रमण से अबतक कुल 9224 लोगों की मौतचिकित्सा एवं स्वास्थ्य विभाग के अपर मुख्य सचिव अमित मोहन प्रसाद ने सोमवार को बताया कि पिछले 24 घंटों के दौरान प्रदेश में कोविड-19 संक्रमित 72 मरीजों की मौत हो गई । उन्होंने बताया कि इस महीने एक दिन का यह सबसे बड़ा आंकड़ा है। उन्होंने बताया कि प्रदेश में इस संक्रमण से मरने वालों की संख्या बढ़कर अब 9224 हो गई है। पिछले 24 घंटे में 3197 लोग कोरोना से ठीक हुएउत्तर प्रदेश अपर मुख्य सचिव स्वास्थ्य अमित मोहन प्रसाद ने बताया कि पिछले 24 घंटों के दौरान राज्य में 13685 नए मरीजों में कोविड-19 संक्रमण की पुष्टि हुई और इस अवधि में 3197 मरीज ठीक हुए हैं। प्रसाद ने बताया कि राज्य में इस वक्त उपचाराधीन मामलों की संख्या 81576 हो गई है। उन्होंने बताया कि रविवार को प्रदेश में 192000 से ज्यादा नमूनों की जांच की गई। प्रदेश में कोरोना वायरस वैक्सीन की पहली डोज़ अब तक 75,76,365 लोगों को दी जा चुकी है। वैक्सीन की दूसरी डोज़ अब तक 12,70,243 लोगों को लगाई जा चुकी है: उत्तर प्रदेश अपर मुख्य सचिव सूचना नवनीत सहगल ने कहा कि कोविड अस्पतालों में अतिरिक्त बेड की उपलब्धता के आदेश मुख्यमंत्री द्वारा दिए गए हैं। मुख्यमंत्री द्वारा प्रतिदिन 1,50,000  RT-PCR टेस्ट करने के निर्देश भी दिए गए हैं।